โรคน้ำกัดเท้าเกิดจากอะไร? มีวิธีป้องกันและรักษาอย่างไร?
มาป้องกันโรคน้ำกัดเท้า มาป้องกันโรคน้ำกัดเท้า ระยะนี้เป็นฤดูฝนต้องลุยน้ำลุยโคลนบ่อย จึงมักพบโรคผิวหนังที่เท้า ที่พบบ่อยคือ โรคที่เรียกกันติดปากว่า โรคน้ำกัดเท้า หรือจะเรียกให้โก้ ก็ว่าฮ่องกงฟู้ต หรืออะไรอื่นๆอีก แต่ถ้าจะเรียกให้เป็นภาษาวิชาการ ก็ต้องเรียกว่า โรคเชื้อราที่เท้าRingworm of foot หรือ Tineapedis เพราะมันเกิดจากเชื้อราชนิดหนึ่ง อันที่จริงโรคผิวหนังของเท้าที่เกิดจากเชื้อรานั้นมีหลายชนิด แต่ชนิดที่พบบ่อยที่เราเรียกว่า โรคน้ำกัดเท้า คือโรคที่มักเกิดจากเชื้อราพวกที่ชอบอยู่ตามส่วนผิว ๆ ของหนังdermatophytes แล้วมันมาจากไหนละ โดยทั่วไปจะมีเชื้อโรคต่าง ๆ ปลิวกระจายอยู่ตามอากาศ ตามผิวหนัง และตามที่ต่าง ๆ เช่น ในน้ำ พื้นดิน โต๊ะ เก้าอี้ เตียงนอน เป็นต้น แต่เชื้อโรคถึงมาเกาะหรือถูกต้องกับร่างกายของเรา หรือเข้าไปในร่างกายด้วยการหายใจเข้าไปหรือกินเข้าไปก็ตาม ถ้าร่างกายของเราแข็งแรงสมบูรณ์ ร่างกายของเราก็จะมีวิธีกำจัดมันให้ตายหรือขับมันออกจากร่างกายด้วยวิธีต่างๆ แต่ถ้าร่างกายไม่แข็งแรงสมบูรณ์ เชื้อโรคก็จะไม่ถูกกำจัดหรือขับออก และจะแพร่พันธุ์ ทำให้เราเกิดเป็นโรคขึ้น โรคน้ำกัดเท้ามันเกิดขึ้นได้อย่างไร ที่มันเกิดขึ้นได้ก็เพราะผิวหนังเท้าของเรา โดยเฉพาะที่ง่ามเท้าเกิดเปียกชื้นและสกปรก เวลาที่เท้าสกปรก สิ่งสกปรกจะเป็นอาหารอย่างหนึ่งที่ทำให้เชื้อราหรือเชื้อโรคเจริญเติบโตได้ดี เท้าที่แช่น้ำหรือเปียกชื้นอยู่ตลอดเวลา จะทำให้ผิวหนังที่เท้าอ่อนส่วนผิว ๆของหนังจะเปื่อยและหลุดออก เศษผิวหนังที่เปื่อยนี้จะทำให้เชื้อโรคที่ปลิวไปปลิวมาเกาะติดได้ง่าย และผิวที่เปื่อยก็เป็นอาหารของเชื้อราได้ดี เชื้อราจึงไปอาศัยทำให้เกิดแผลเล็กๆขึ้นตามซอกนิ้วเท้าเกิดเป็นโรคน้ำกัดเท้าขึ้น โรคน้ำกัดเท้า มักพบว่ามีอาการคันและอักเสบตามซอกนิ้วเท้า หรือนิ้วมือ และถ้ามีเชื้อแบคทีเรียเข้าแทรกซ้อนด้วย ก็จะทำให้อักเสบเป็นหนอง และเจ็บปวดจนเดินลำบากได้ ถ้าเป็นแล้วจะทำอย่างไร กให้บริเวณที่เป็น แห้งให้มากที่สุดเท่าที่จะมากได้ ขใช้ยารักษากลากเกลื้อนทา คถ้ามีน้ำเหลืองเยิ้ม ต้องใช้ผ้าสะอาดชุบน้ำด่างทับทิมหรือน้ำเกลืออ่อนๆโปะจนผ้าหมาดหรือใกล้จะแห้ง ให้เอาผ้าทำเช่นนี้บ่อย ๆ จนกว่าผื่นคันจะแห้ง ให้เอาผ้าทำเช่นนี้บ่อยๆจนกว่าผื่นคันจะแห้ง จึงใช้ยารักษากลากเกลื้อนได้ มาป้องกันกันดีกว่า กอย่าให้มือหรือเท้าแช่น้ำไม่สะอาดจนผิวเปื่อย ขถ้าจำเป็นต้องทำงานโดยมือและเท้าต้องแช่น้ำ ต้องพยายามล้างและเช็ดให้สะอาดและแห้งอยู่ เสมอ ๆทันทีที่ขึ้นจากน้ำ คใช้สารส้มถูผิวหนังบริเวณที่ต้องถูกน้ำบ่อย ๆ จะช่วยให้ผิวหนังบริเวณนั้นเปื่อยน้อยลง ในฤดูฝน บ้างเรามักน้ำท่วมทำให้ต้องย่ำน้ำ จึงควรหมั่นทำความสะอาดเท้าอย่างสม่ำเสมอ เช่น ตามซอกเท้า เล็บเท้า ระมัดระวังอย่าให้เท้ามีบาดแผล ทุกครั้งที่ย่ำน้ำมา ให้ล้างเท้าให้สะอาดและเช็ดให้แห้งทุกครั้งอาจโรยด้วยแป้ง เพื่อช่วยดูดความชื้นให้แห้งเร็วขึ้น หรือถูด้วยสารส้มเพื่อกันผิวหนังเปื่อย ผู้ที่ใส่ถุงเท้า ซึ่งโดยมากมักอับชื้นหรือเปียกแฉะ ควรถอดออกซักและตากให้แห้งทุกครั้งก่อนที่จะใช้ เพื่อป้องกันการเจริญเติบโตของเชื้อโรคที่อาจติดอยู่ สำหรับผู้ที่ต้องทำงานที่ชื้นแฉะ ก็ควรหมั่นสำรวจและทำความสะอาดเท้าของตนเองอยู่เสมอด้วยวิธีดังกล่าวข้างต้น นอกจากนั้นควรทำความสะอาดสถานที่ที่ทำงานให้สะอาดอยู่เสมอ เพราะการหมักหมมของความสกปรกของสถานที่ทำงาน ทำให้เชื้อโรคเจริญเติบโตได้ดี และโอกาสที่จะทำให้เราเกิดโรคได้ง่ายขึ้น นอกจากนั้นการรักษาสุขภาพร่างกายให้แข็งแรงอยู่เสมอ ก็จะมีส่วนทำให้ร่างกายของเรา มีภูมิต้านทานเชื้อโรคสูงด้วย ป้องกันโรคน้ำกัดเท้า ล้างและเช็ดเท้าให้สะอาดและแห้งอยู่เสมอ โปรดอ่านเพิ่มเติมเรื่อง โรคน้ำกัดเท้า เชื้อรา ฮ่องกงฟู้ด พร้อมภาพสีประกอบใน หมอชาวบ้าน ฉบับที่ 1920 และ 21
โรคน้ำกัดเท้า เกิดจากเชื้อรา dermatophytes ที่อาศัยอยู่ตามผิวหนังและชอบความชื้น โดยปกติแล้ว ร่างกายของเราสามารถกำจัดเชื้อราเหล่านี้ได้ แต่หากเท้าของเราเปียกชื้น เป็นเวลานาน เชื้อราจะเจริญเติบโตและทำให้เกิดโรคได้

ปัจจัยเสี่ยง
เท้าเปียกชื้น: 
การแช่น้ำเป็นเวลานาน ใส่รองเท้าที่ไม่ระบายอากาศ หรือเดินเท้าเปล่าในที่สาธารณะ

เท้าอับชื้น: 
การใส่ถุงเท้าที่ไม่ระบายอากาศ หรือใส่รองเท้าที่คับเกินไป

ภูมิคุ้มกันอ่อนแอ: 
ผู้ที่มีโรคประจำตัว เบาหวาน หรือผู้สูงอายุ

บาดแผล: 
บาดแผลที่เท้าจะเพิ่มความเสี่ยงต่อการติดเชื้อรา

อาการ
-คันตามซอกนิ้วเท้า
-ผิวหนังลอกเป็นขุย
-ผิวหนังแตก
-ผิวหนังอักเสบ
-แผลอักเสบ
-มีหนอง
-เจ็บปวด

การป้องกัน
1.รักษาเท้าให้แห้ง: 
เช็ดเท้าให้แห้งสนิทหลังอาบน้ำหรือแช่น้ำ

2.ใส่รองเท้าที่ระบายอากาศ: 
เลือกรองเท้าที่ทำจากวัสดุที่ระบายอากาศได้ดี เช่น ผ้าใบ หลีกเลี่ยงรองเท้าที่ทำจากพลาสติก

3.ถอดรองเท้าเมื่อไม่ใช้งาน: 
ถอดรองเท้าเมื่ออยู่ในบ้าน

4.เปลี่ยนถุงเท้า: 
เปลี่ยนถุงเท้าทุกวัน

5.รักษาความสะอาด: 
ล้างเท้าด้วยสบู่อ่อน ๆ และน้ำสะอาดเป็นประจำ

6.เลี่ยงการใช้ของร่วมกัน: 
ไม่ใช้ของใช้ส่วนตัวร่วมกับผู้อื่น เช่น รองเท้า ถุงเท้า

7.ตรวจสุขภาพเท้า: 
ตรวจดูเท้าของตัวเองเป็นประจำ หากพบรอยแผลหรือความผิดปกติ ให้รีบไปพบแพทย์

การรักษา
1.ยาต้านเชื้อรา: ยาทา ยากิน หรือยาฉีด ขึ้นอยู่กับความรุนแรงของโรค
2.ยาแก้อักเสบ: ยาแก้อักเสบชนิดรับประทาน หรือยาแก้ปวด
3.การรักษาแผล: ทำความสะอาดแผล ทายาฆ่าเชื้อ หรือผ่าตัด

ข้อควรระวัง
-ห้ามแคะ แกะ หรือเกาแผล เพราะอาจทำให้ติดเชื้อแบคทีเรีย
-ห้ามใช้ยาปฏิชีวนะในการรักษาโรคน้ำกัดเท้า
-ควรไปพบแพทย์หากอาการไม่ดีขึ้น หรือมีแผลอักเสบ
-การป้องกันและรักษาโรคน้ำกัดเท้า เป็นสิ่งสำคัญ โดยเฉพาะในช่วงฤดูฝน หมั่นดูแลเท้าให้แห้งสะอาด เลือกรองเท้าที่ระบายอากาศได้ดี และไปพบแพทย์หากพบอาการผิดปกติ
ผิวหนัง Dermatology